Verkragter swaar gestraf | Maroela Media
'n Man van Noordwes is swaar gevonnis op talle aanklagte van verkragting, roof en ontvoering.
Brig. Sabata Mokgwabone, woordvoerder van die polisie, het gesê Joseph Ngobeni (44) is skuldig bevind aan 29 aanklagte van verkragting, 29 van roof en een aanklag van ontvoering.
Ngobeni is tot lewenslange tronkstraf plus 'n bykomende 287 jaar tronkstraf gevonnis.
"Die vonnis is opgelê vir 'n skrikbewind wat Ngobeni tussen 13 Mei 2007 en 23 Junie 2012 gevoer het. Hy het altyd 'n mes of vuurwapen gebruik om sy slagoffers te dreig," het Mokgwabone gesê.
"Hy het gewoonlik vroue wat in die Rustenburg- en Madibeng-omgewings geryloop het 'n saamrygeleentheid gebied, waarna hy met hulle na 'n oop veld toe gery en hulle dan beroof en verkrag het," het Mokgwabone gesê.
Hy is in 2013 in Thabazimbi vasgetrek. Hy is tydens vonnisoplegging onbevoeg verklaar om 'n vuurwapen te besit ingevolge die Wet op Vuurwapens.
Lt.genl. Baile Motswenyane, Noordwes se provinsiale polisiekommissaris, het die ondersoekspan bedank en gesê die polisie sal hard werk om te verseker dat ernstige oortreders soos Ngobeni in die tronk wegkwyn.
JA NEE SLUIT TOE EN GOOI SLEUTEL WEG
So dankbaar · 2 jaar gelede
So dankbaar vir elke Polisie lid, Staatsaanklaer, alle hof orde & boweal die regter, dit is die gepaste straf, ek hoop werklik die ander manne voer 'n skrikbewind met hom in die tronk, daar is nie plek vir so gevoellose gemors nie. In Botswana sou hy doodstraf gekry het en nie ekstra geld vir die staat, belastingbetaler gekos het nie. Hy het 29 vrouens hul reg op veiligheid en om nie verkrag te word nie ontneem, dit is maar die wat aangemeld is.
Sulke vonnisse moet ook vir plaas moordenaars opgele word dis so goed dat hulle for life uit die samelewing gehou
Is daar regtig 'n gepaste straf in ons mooi land vir die misdagigers????
Aangesien die doodstraf nie meer gegee mag word nie moet ons agbare regering dalk "kastrasie" as gepaste straf vir verkragters oorweeg, maar dit sal seker die getal toekomstige kiesers nadelig affekteer en nie deur die huidige regering oorweeg word nie!